Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 575/13/8807	Michalovce, 15.12.2014
EEČ : 2-66-511-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: laborantka
sa v skúšobnej dobe, určenej uznesením prokurátora Okresnej prokuratúry XXXXX zo dňa XXXXX, spisová značka 1 Pv 575/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin ublíženie na zdraví podľa § 158 Tr. zákona na tom skutkovom  základe, že dňa XXXXX o XXXXX h viedla osobné motorové vozidlo zn. XXXXX EČ XXXXX po účelovej komunikácii rekreačného strediska XXXXX pričom vedeniu vozidla a situácii v cestnej premávke nevenovala dostatočnú pozornosť, v dôsledku čoho pri vychádzaní z tohto strediska smerom doľava na štátnu cestu č. XXXXX označenú ako hlavná cesta, nedala prednosť v jazde po hlavnej ceste z ľavej strany prichádzajúcemu motocyklu zn. XXXXX, EČ XXXXX ktorý po tejto ceste v smere od obce XXXXX k obci XXXXX viedol XXXXX, nar. XXXXX, bytom XXXXX, XXXXX, v dôsledku čoho došlo k zrážke osobného motorového vozidla s motocyklom, pri ktorej motocyklista XXXXX utrpel zranenia zlomeninu pravej kľúčnej kosti s posunom, kožné povrchové odreniny pravého ramena na jeho zadnej strane a odreniny na ľavom predlaktí s dobou práceneschopnosti 40 dní a dobou liečenia 50 dní.

Uznesením prokurátora Okresnej prokuratúry XXXXX zo dňa XXXXX, spisová značka 1 Pv 575/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Michalovciach zo dňa XXXXX sp. zn. 1Pv 575/13/8807 bolo trestné stíhanie v zmysle § 216 ods. 1 písm. a, b, c) Tr. poriadku podmienečné zastavené pre prečin ublíženie na zdraví podľa § 158 Tr. zákona na tom skutkovom základe, ako je uvedené vo výroku tohto uznesenia. 

Uznesenie o podmienečnom zastavení trestného stíhania zo dňa XXXXX nadobudlo právoplatnosť a vykonateľnosť dňom XXXXX.

V zmysle zákonných ustanovení, ak obvinená v priebehu skúšobnej doby viedla riadny život a vyhovela aj ďalším uloženým obmedzeniam, rozhodne orgán, ktorý trestné stíhanie podmienečne zastavil, že sa obvinená osvedčila. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Prokurátor okresnej prokuratúry z vyžiadaných správ z Okresného úradu, odboru všeobecnej vnútornej správy XXXXX, Okresného riaditeľstva PZ, Obvodného oddelenia PZ XXXXX, Mesta XXXXX a z odpisu registra trestov má preukázané, že obvinená vyhovela podmienkam podmienečného zastavenia trestného stíhania, a preto v zmysle zákonných ustanovení bolo treba rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. XXXXX
prokurátor